b'\n_START_ARTICLE_\nSydneyjski pristani\xc5\xa1ki most\n_START_SECTION_\nKonstrukcija\n_START_PARAGRAPH_\nJu\xc5\xbeni konec mostu se nahaja na Millers Point v obmo\xc4\x8dju Rocks, severni konec na Milsons Point v spodnjem North Shore obmo\xc4\x8dju. Obstaja \xc5\xa1est originalnih cestnih prometnih pasov po glavnem delu vozi\xc5\xa1\xc4\x8da, plus dodatna dva pasova na vzhodni strani, ki sta bila prvotno namenjena tramvaju. Steza za pe\xc5\xa1ce poteka po vzhodni strani mostu, medtem ko namenska kolesarska pot poteka samo ob zahodni strani; med glavnim vozi\xc5\xa1\xc4\x8dem in zahodno kolesarsko potjo sta dva pasova namenjena za \xc5\xbeelezni\xc5\xa1ke tire za T1 North Shore Linijo Sydneyskega vlaka._NEWLINE_Glavna cesta \xc4\x8dez most je znana kot Bradfieldom Highway in je pribli\xc5\xbeno 2,4 km dolga, in je ena najkraj\xc5\xa1ih avtocest v Avstraliji.\n_START_SECTION_\nLok\n_START_PARAGRAPH_\nLok je sestavljen iz dveh nosilcev sestavljenih iz 28-plo\xc5\xa1\xc4\x8d; njihova vi\xc5\xa1ina se spreminja od 18 m na sredini loka do 57 m na obeh koncih poleg pilonov._NEWLINE_Lok ima razpon od 504 m, njegov vrh je 134 m nad srednjo morsko gladino. Jeklena konstrukcija se v vro\xc4\x8dih dneh lahko raz\xc5\xa1iri v vi\xc5\xa1ino loka kar za 18 cm.  Veliki jekleni zati\xc4\x8di (ali le\xc5\xbeajev) podpirajo vsak konec loka, kar omogo\xc4\x8da, da vrtljivi del sprejme \xc5\xa1iritev in kr\xc4\x8denje zaradi sprememb temperature in se izogiba obremenitvam, ki bi sicer povzro\xc4\x8dile \xc5\xa1kodo._NEWLINE_Skupna te\xc5\xbea jeklenega mostu, vklju\xc4\x8dno z lokom in pristopnima razponoma je 52.800 ton, sam lok tehta 39.000 ton.  Pribli\xc5\xbeno 79% jekla je bilo uvo\xc5\xbeenega iz Anglije, ostalo pa izvira iz Newcastla. Na lokaciji so izvajalci zgradili dve delavnici na Milsons Point, na mestu dana\xc5\xa1njega Luna parka in izdelovali jeklene nosilce in druge zahtevane dele._NEWLINE_Most dr\xc5\xbei skupaj \xc5\xa1est milijonov v Avstraliji izdelanih ro\xc4\x8dno privitih zakovic, dru\xc5\xbebe McPherson Melbourne,  zadnja je bila privita 21. januarja 1932.  Zakovice so bile segrete do rde\xc4\x8de-vro\xc4\x8de in vstavljene v plo\xc5\xa1\xc4\x8de; brezglavi konec je bil takoj zaokro\xc5\xbeen z veliko pnevmatsko pi\xc5\xa1tolo.  Najve\xc4\x8dja uporabljena zakovica je tehtala 3,5 kg in je bil 39,5 cm dolga.  Praksa kovi\xc4\x8denja velikih jeklenih konstrukcij, namesto varjenja, je bila v tistem \xc4\x8dasu dokazana in znana gradbena tehnika, medtem ko strukturno varjenje v tem \xc4\x8dasu \xc5\xa1e ni bilo dovolj razvito za uporabo na mostu.\n_START_SECTION_\nPilonna\n_START_PARAGRAPH_\nNa vsakem koncu loka stoji par 89 m visokih betonskih stebrov, oble\xc4\x8denih v granit.  Pilone je oblikoval \xc5\xa1kotski arhitekt Thomas S. Tait, partner v arhitekturnem biroju John Burnet & Partners._NEWLINE_Okoli 250 avstralskih, \xc5\xa1kotskih in italijanskih kamnosekov in njihovih dru\xc5\xbein se je preselilo v za\xc4\x8dasno naselje Moruya, NSW, 300 km ju\xc5\xbeno od Sydneya, kjer so pridobili okoli 18.000 m3 granita za mostne pilone. Kamnoseki so obdelane in o\xc5\xa1tevil\xc4\x8dene bloke nato preva\xc5\xbeali v Sydney s tremi ladjami, zgrajenimi posebej za ta namen. Kamnolom Moruya je vodil John Gilmore, \xc5\xa1kotski kamnosek, ki je pri\xc5\xa1el s svojo mlado dru\xc5\xbeino v Avstralijo leta 1924, na zahtevo vodij projekta. Uporabljen je bil tudi avstralski beton._NEWLINE_Oporniki ob vzno\xc5\xbeju pilonov so bistvenega pomena za podporo obremenitve iz loka in jih trdno dr\xc5\xbeijo ves \xc4\x8das na mestu, sami piloni nimajo strukturnega namena. Vklju\xc4\x8deni so bili za zagotavljanje okvira za lo\xc4\x8dne plo\xc5\xa1\xc4\x8de ter zagotovitev bolj\xc5\xa1ega vizualnega ravnovesja mostu. Piloni niso bili del prvotne zasnove, dodali so jih samo za pomiritev javnosti glede zaskrbljenosti za strukturno celovitost mostu. _NEWLINE_\xc4\x8ceprav so jih prvotno dodali mostu izklju\xc4\x8dno zaradi njihove estetske vrednosti, so vsi \xc5\xa1tirje piloni sedaj ponovno v uporabi. Jugovzhodni pilon vsebuje muzejsko in turisti\xc4\x8dno sredi\xc5\xa1\xc4\x8de, s 360 \xc2\xb0 razgledom na vrhu zagotavlja razgled na pristani\xc5\xa1\xc4\x8de in mesto. Jugozahodni pilon uporablja Agencija New South Wales za ceste in promet (RTA) za nadzorni center CCTV kamer s pogledom na most in ceste okoli tega obmo\xc4\x8dja. Dva pilona na severni obali uporabljajo kot dimnika za zra\xc4\x8denje hlapov iz Sydney Harbour predora, v bazi ju\xc5\xbenega pilona je RMS vzdr\xc5\xbeevanje na mostu in baza severnega pilona vsebuje vodenje prometa za vleko tovornjakov in varnost vozili na mostu._NEWLINE_Leta 1942 so bili piloni spremenjeni z vklju\xc4\x8ditvijo ograj in protiletalskih topov namenjenih pomo\xc4\x8di avstralski obrambi.\n_START_SECTION_\nZgodnji predlogi\n_START_PARAGRAPH_\nPrvi na\xc4\x8drti za izgradnjo mostu so \xc5\xbee iz leta 1815, ko je kaznjenec in priznan arhitekt Francis Greenway predlagal guvernerju Lachlanu Macquariu, naj zgradi most iz severne na ju\xc5\xbeno obalo pristani\xc5\xa1\xc4\x8da.  Leta 1825 je Greenway napisal pismo takratnemu \xc4\x8dasopisu\xc2\xa0\xc2\xbbThe Australian\xc2\xab, v katerem navaja, da bi tak most\xc2\xa0\xc2\xbbdal idejo o mo\xc4\x8di in veli\xc4\x8dastnosti, ki bi odra\xc5\xbeala spo\xc5\xa1tovanje in slavo koloniji in materi dr\xc5\xbeavi\xc2\xab._NEWLINE_Ni\xc4\x8d ni bilo od Greenwayevih predlogov, a ideja je ostala \xc5\xbeiva in v devetnajstem stoletju se je pojavilo \xc5\xa1e veliko drugih predlogov. Leta 1840 je pomorski arhitekt Robert Brindley predlagal, da je treba zgraditi plavajo\xc4\x8di most. In\xc5\xbeenir Peter Henderson je avtor ene prvih znanih risb mostu \xc4\x8dez pristani\xc5\xa1\xc4\x8de iz okoli leta 1857. Pali\xc4\x8dni most je bil predlagan leta 1879 in leta 1880 je bil predlagan most, ocenjen na 850.000 $._NEWLINE_Leta 1900 se je Lynejeva vlada zavzela za novo centralno \xc5\xbeelezni\xc5\xa1ko postajo in organizirala mednarodni nate\xc4\x8daj za oblikovanje in gradnjo pristani\xc5\xa1kega mostu. Lokalni in\xc5\xbeenir Norman Selfe je predlo\xc5\xbeil zasnovo za vise\xc4\x8di most in osvojil drugo nagrado v vi\xc5\xa1ini 500 \xc2\xa3. Leta 1902, ko je izid prvega nate\xc4\x8daja postal neuporaben, je Selfe zmagal na drugem nate\xc4\x8daju z zasnovo za jeklen konzolni most. \xc5\xbdirija je bila enotna, da\xc2\xa0\xc2\xbbso strukturne linije pravilne in v pravem razmerju, in ... oris je ljubek\xc2\xab.  Vendar pa se zaradi gospodarske recesije in spremembe oblasti \xe2\x80\x93 volitve leta 1904 v NSW - gradnja ni za\xc4\x8dela._NEWLINE_Predlagan je bil edinstven tri-razponski most s povezavami na Balls Head, Millers Point, in Balmain, s spominskim stolpom in sredi\xc5\xa1\xc4\x8dem na Goat Islandu.\n_START_SECTION_\nNa\xc4\x8drt\n_START_PARAGRAPH_\nLeta 1914 je bil imenovan John Bradfield kot\xc2\xa0\xc2\xbbglavni in\xc5\xbeenir Sydney Harbour Bridge in Metropolitan Railway Construction\xc2\xab\xc2\xa0in za svoje delo na projektu dolgo vrsto let, si je prislu\xc5\xbeilvzdevek\xc2\xa0\xc2\xbbo\xc4\x8de\xc2\xab\xc2\xa0mostu. Bradfield je v tistem \xc4\x8dasu dajal prednost konzolnemu mostu brez stebrov in leta 1916 Zakonodajni skup\xc5\xa1\xc4\x8dini NSW predlagal zakon za tak\xc5\xa1no gradnjo, vendar je potem zakonodajni svet zavrnil tak predlog, na podlagi tega, da bi se denar bolje porabil za potrebe vojne._NEWLINE_Po prvi svetovni vojni je na\xc4\x8drtovanje gradnje mostu dobilo ponoven zagon. Bradfield je vztrajal s projektom, dal vsebino podrobnosti o specifikacijah in financiranju za predlog konzolnega mostu, in leta 1921 potoval v tujino, da razi\xc5\xa1\xc4\x8de ponudbe. Ob vrnitvi iz potovanja se je Bradfield odlo\xc4\x8dil, da bi bilo tudi oblikovanje loka primerno. On in uradniki NSW oddelka za javna dela so pripravili splo\xc5\xa1no zasnovo za most z enim lokom, ki je temeljil na Hell Gate Bridge iz New Yorka. Leta 1922 je vlada sprejela Zakon o Sydney Harbour Bridge \xc5\xa1tevilka 28, ki je dolo\xc4\x8dal gradnjo konzolnega mostu ali lo\xc4\x8dnega mostu \xc4\x8dez pristani\xc5\xa1\xc4\x8de med Dawes Point in Milsons Point, skupaj z izgradnjo potrebnih pristopov in elektri\xc4\x8dne \xc5\xbeelezni\xc5\xa1ke proge ter mednarodni tender._NEWLINE_Kot rezultat razpisnega postopka je vlada prejela dvajset predlogov \xc5\xa1estih dru\xc5\xbeb. 24. marca 1924 je bilo naro\xc4\x8dilo oddano angle\xc5\xa1kemu podjetju Dorman Long in Co Ltd, iz Middlesbrougha, znano kot izvajalec, ki je zgradil podoben most Tyne v Newcastle upon Tyne, in je za lo\xc4\x8dni most ponudil ceno AU \xc2\xa3 4.217.721. Zasnova loka je bila cenej\xc5\xa1a od alternativnih konzolnega in vise\xc4\x8dega mostu, imel je tudi ve\xc4\x8djo togost, zaradi \xc4\x8desar je bil bolj primeren za pri\xc4\x8dakovane te\xc5\xbeke obremenitve._NEWLINE_Bradfield in njegovi sodelavci so bili na koncu dolo\xc4\x8deni za nadzor nad celotnim projektiranjem mostu in gradbenim procesom, medtem ko so izvajal\xc4\x8devi in\xc5\xbeenirji, sir Ralph Freeman, sir Douglas Fox and Partners in njegov sodelavec G.C. Imbault, izvedli podrobno projektiranje in monta\xc5\xbeo mostu. Arhitekti za izvajalca so bili britanska dru\xc5\xbeba John Burnet & Partners v Glasgowu na \xc5\xa0kotskem._NEWLINE_Izgradnja mostu je sovpadala z izgradnjo sistema podzemne \xc5\xbeeleznice v Sydneysjem CBD, danes znana kot City Circle in most je bil zasnovan s tem v mislih. Most je bil na\xc4\x8drtovan za \xc5\xa1est pasov cestnega prometa, ki ga obdajata na vsaki strani dva \xc5\xbeelezni\xc5\xa1ka tira in pe\xc5\xa1poti. Oba sklopa \xc5\xbeelezni\xc5\xa1kih tirov sta bila povezana v podzemni \xc5\xbeelezni\xc5\xa1ki postaji Wynyard na ju\xc5\xbeni (mestni) strani mostu, s simetri\xc4\x8dnima rampama in predorom. \xc5\xbdelezni\xc5\xa1ki tiri na vzhodni strani so bili namenjeni za na\xc4\x8drtovano \xc5\xbeelezni\xc5\xa1ko povezavo do severne pla\xc5\xbee. V vmesnem \xc4\x8dasu pa so bili uporabljeni za izvedbo tramvaja iz North Shore terminala do Wynyard postaje in ko je bil tramvaj leta 1958 ukinjen, so bili pretvorjeni v dodatne prometne pasove za cestni promet. Bradfield Highway, ki je glavni del mostu in njegovih pristopov, se imenuje v \xc4\x8dast Bradfieldovega prispevka k mostu.\n_START_SECTION_\nGradnja\n_START_PARAGRAPH_\nIzgradnja mostu je potekala pod vodstvom Bradfielda. Trije drugi ljudje, ki so v veliki meri sodelovali pri na\xc4\x8drtovanju in gradnji mostu so bili Lawrence Ennis, Edward Judge in sir Ralph Freeman. Ennis je bil odgovorni in\xc5\xbeenir pri izvajalcu in glavni nadzornik na kraju samem (Bradfield je ob\xc4\x8dasno obiskal celoten projekt in sodeloval predvsem v \xc5\xa1tevilnih klju\xc4\x8dnih fazah projekta, za pregled napredka in sprejemanje poslovodnih odlo\xc4\x8ditev), Judge je bil glavni tehni\xc4\x8dni in\xc5\xbeenir za izvajalca in Freemana je najelo podjetje za projektiranje detajlov. Kasneje je izbruhnil spor med Bradfieldom in Freemanom, kdo je dejansko oblikoval most._NEWLINE_Uradna slovesnost ob za\xc4\x8detku gradnje je bila 28. julija 1923, na kraju samem v Milsons Point na severni obali, kjer so morali zgraditi dve delavnici za pomo\xc4\x8d pri izgradnji mostu. _NEWLINE_Po ocenah je bilo poru\xc5\xa1enih 469 zgradb na severni obali, tako zasebnih domov kot poslovnih dejavnosti, pri \xc4\x8demer so pla\xc4\x8dali malo ali brez nadomestila. Delo na mostu samem se je za\xc4\x8delo z izgradnjo pristopov in pristopnih razponov in do septembra leta 1926 betonskih stebrov v podporo pristopom na obeh straneh pristani\xc5\xa1\xc4\x8da._NEWLINE_Ko je potekala gradnja pristopov, se je za\xc4\x8delo delo tudi na pripravi temeljev, potrebnih za podporo veliki te\xc5\xbei loka in tovora. Iz betona in granita sta bila narejena opornika s po\xc5\xa1evnimi temelji._NEWLINE_Ko je delo dovolj napredovala na podpornih strukturah, je bil na obeh straneh pristani\xc5\xa1\xc4\x8da postavljen velik \xc5\xbeerjav. [30] \xc5\xbderjava sta bila opremljena z delovnim odrom za dviganje delavcev in materiala v polo\xc5\xbeaju, ki je omogo\xc4\x8dal napredovanje dela z jeklom. Za stabilizacijo dela pri gradnji lokov, so skopali na vsaki obali predore in skoznje napeljali jeklenice, s katerimi so nato pritrdili zgornji del vsakega pol loka , da se ne bi poru\xc5\xa1ila med dvigovanjem._NEWLINE_Sama gradnja loka se je za\xc4\x8dela 26. oktobra 1928. Ju\xc5\xbeni konec mostu se je delal pred severnim koncem, da bi ugotovili morebitne napake in za pomo\xc4\x8d pri prilagajanju. \xc5\xbderjavi so lezli po loku, kot so bili zgrajeni in se na koncu sre\xc4\x8dali v sredini. V manj kot dveh letih, v torek 19. avgusta 1930 sta se obe polovici loka prvi\xc4\x8d dotaknili. Delavci so zgornje in spodnje dele loka sestavili skupaj in lok postal samonosen, kar je omogo\xc4\x8dalo odstranitev podpornih kablov. 20. avgusta 1930 so praznovali spajanje lokov z obe\xc5\xa1enjem zastave Avstralije in Zdru\xc5\xbeenega kraljestva._NEWLINE_Ko je bil lok kon\xc4\x8dan, so se dela nadaljevala na drugih delih mostu iz sredine navzven. Navpi\xc4\x8dne ve\xc5\xa1alke so pritrdili na lok, tem so se nato pridru\xc5\xbeile horizontalne preklade. Nanje je bilo zgrajeno cesti\xc5\xa1\xc4\x8de in \xc5\xbeelezni\xc5\xa1ka proga in kon\xc4\x8dana do junija 1931. Polo\xc5\xbeili so tirnice za vlake in tramvaje in betonsko cesto prelili z asfaltom. Do leta 1931 so dodali so tudi vse komunalne vode._NEWLINE_Piloni na vrhu opornikov so se za\xc4\x8deli graditi od julija 1931 dalje. Tesarji so zgradili lesen oder, betonerji in zidarji so nato nadaljevali zidane in vlivanje betona in oblaganje s kamnom. Zadnji kamen na severozahodnem pilonu so postavili \xc5\xbee 15. januarja 1932, ko so odstranili lesne odre._NEWLINE_19. januarja 1932 je prvi testni vlak, parna lokomotiva, varno pre\xc4\x8dkal most. Testiranje obremenitve mostu je potekalo v februarju 1932: \xc5\xa1tiri tire so natovorili z ve\xc4\x8d kot 96 parnimi lokomotivami, ki so stale po celotni dol\xc5\xbeini. Most pre\xc5\xbeivel testiranje tri tedne, nato pa bil prijavljen za varen promet in otvoritev._NEWLINE_Standardi za varnost pri delu pri gradnji so bili slabi glede na dana\xc5\xa1nje standarde. Med gradnjo je umrlo \xc5\xa1estnajst delavcev , vendar pa sta bila presenetljivo le dva padca iz mostu. Nekaj ve\xc4\x8d je bilo ranjenih pred nevarnimi delovnimi procesi, medtem ko so segrevali in vstavljali zakovice, veliko delavcev je v poznej\xc5\xa1ih letih do\xc5\xbeivelo poslab\xc5\xa1anje sluha, za kar naj bi bil kriv projekt._NEWLINE_Skupni stro\xc5\xa1ki financiranja mostu so bili Au 6,25 milijona \xc2\xa3, ki niso bili popla\xc4\x8dani vse do leta 1988.\n_START_SECTION_\nObratovanje\n_START_PARAGRAPH_\nV letu 2010 je zna\xc5\xa1al povpre\xc4\x8dni dnevni promet 204 vlake, 160.435 motornih vozil in 1650 koles.\n_START_SECTION_\nCesta\n_START_PARAGRAPH_\nMost je imel sprva le \xc5\xa1tiri \xc5\xa1ir\xc5\xa1e prometne pasove na sredini, kjer jih je zdaj \xc5\xa1est, kot ka\xc5\xbee fotografija, posneta takoj po odprtju. Leta 1958 je bila tramvaj umaknjen in prostor urejen z dvema dodatnima prometnima pasovoma. Ta pasova sta zdaj leva z ju\xc5\xbene strani in se jasno razlikujeta od drugih \xc5\xa1estih._NEWLINE_Leta 1988 so se za\xc4\x8dela dela za izgradnjo predora, saj je bilo ugotovljeno, da most ne bo ve\xc4\x8d omogo\xc4\x8dal pove\xc4\x8danega pretoka prometa. Sydneyjski pristani\xc5\xa1ki predor je bil odprt avgusta 1992. Namenjen je za uporabo samo motornih vozil._NEWLINE_Bradfield Highway je dolo\xc4\x8dena tudi kot\xc2\xa0\xc2\xbbcesta za prevoz \xc5\xbeivine\xc2\xab, kar pomeni, da je dopustno, da \xc5\xbeivina vozi \xc4\x8dez most, a le med polno\xc4\x8djo in zoro in po predhodnem obvestilu o nameri. V praksi zaradi visoke gostote urbane narave sodobnega Sydneya in selitev klavnic in trgov izven mesta, do tega ne prihaja ve\xc4\x8d.\n_START_SECTION_\nPrometni tok\n_START_PARAGRAPH_\nMost je opremljen za uravnavanje prometnega toka, ki omogo\xc4\x8da spreminjanje smeri prometnega toka na mostu, da bolje ustreza jutranji in ve\xc4\x8derni konici. _NEWLINE_Most ima skupaj osem voznih pasov, o\xc5\xa1tevil\xc4\x8dene od ena do osem od zahoda proti vzhodu. Steze tri, \xc5\xa1tiri in pet so reverzibilne. Ena in dve vedno te\xc4\x8deta proti severu. \xc5\xa0est, sedem, osem vedno te\xc4\x8dejo na jug. Privzeto so \xc5\xa1tiri v vsako smer. Za jutranjo prometno konico, spremembe voznega pasu na mostu zahtevajo tudi spremembe na Warringah Freeway. Most ima portalno signalizacijo, ki ka\xc5\xbee smer toka za vsak prometni pas. Zelena pu\xc5\xa1\xc4\x8dica obrnjena navzdol pomeni, da je pas je odprt. Utripajo\xc4\x8da rde\xc4\x8da "X" ozna\xc4\x8duje da se pas zapira, vendar \xc5\xa1e ni v uporabi za promet, ki potuje v drugo smer. Stalno rde\xc4\x8di "X" pomeni pas, je v uporabi za prihajajo\xc4\x8di promet. Ta ureditev je bila uvedena leta 1990, in nadome\xc5\xa1\xc4\x8da po\xc4\x8dasno delovanje, kjer so pasove usmerjali ro\xc4\x8dno._NEWLINE_Mo\xc5\xbeno je tudi druga\xc4\x8dno urejanje prometnega toka v no\xc4\x8dnih obdobjih, ko pride do vzdr\xc5\xbeevanja. Obi\xc4\x8dajno je to storjeno med polno\xc4\x8djo in zoro, zaradi zahtev prometa na mostu izven tega \xc4\x8dasa.\n_START_SECTION_\nPe\xc5\xa1ci\n_START_PARAGRAPH_\nPe\xc5\xa1pot se nahaja na vzhodni strani mostu. Dostop s severne strani omogo\xc4\x8dajo stopnice, ki se nahaja na vzhodni strani mostu. Dostop za pe\xc5\xa1ce na ju\xc5\xbeni strani je bolj zapleten, vendar smerokazi na podro\xc4\x8dju Rocks vodijo na dolge in za\xc5\xa1\xc4\x8ditene stopnice, ki vodijo na ju\xc5\xbeni konec mostu.\n_START_SECTION_\nKolesarska pot\n_START_PARAGRAPH_\nKolesarska pot se nahaja na zahodni strani mostu. Dostop s severne strani pomeni prena\xc5\xa1anje ali potiskanje kolesa po stopni\xc5\xa1\xc4\x8du s 55 stopnicami, ki se nahaja na zahodni strani mostu. Kampanja za odpravo stopnic na tej priljubljeni kolesarski poti poteka \xc5\xbee vsaj od leta 2008. Dostop na ju\xc5\xbeni strani poteka preko severnega konca Kent St. kolesarske steze in / ali Upper Fort St.'